الكلية الفنية العسكريه

**الكليه الفنيه العسكريه ** هيا واحده من اهم الكليات على مستوى العالم فى مجال الهندسه و اخدت المركز الرابع على مستوى العالم فى سنة 2016 و هيا واحده الكليات العسكرية اللى ااتخرج مهندسين عسكريين حاصلين على بكالوريوس الهندسة لتوزيعهم على مختلف تشكيلات القوات المسلحة لخدمة القوات المسلحة سواء فى السلم أو الحرب, اتاسست سنة 1958 و كان اسمها الكلية العسكرية للعلوم و أديرت العملية التعليمية جوه الكلية بالتعاون مع الاكاديمية العسكرية بالتشيك .

## الشعار
شعار الكلية الفنية العسكرية (الايمان - العلم - العمل)

## الدراسة
عدد سنين الدراسة 5 سنين ميلادية بيحصل بعدها الطالب على بكالوريوس الهندسة فى واحد من التخصصات:
* شعبة العلوم الأساسية : و هيه واحدع على كل طلبة السنة الأولى (إعدادى) و بتخص مواد (الفيزياء والرياضة) و الرسم الهندسى و الكيمياء.
* شعبة الهندسة الكهربية
و بتنقسم لعدة أقسام :
# **قسم الرادار :** و بيختص بحماية سما مصر من طيارات العدو فى كل الأوقات و بيخريج ظباط القوات المسلحة فى الأسلحة: الدفاع الجوى / الأسلحة والذخيرة / القوات البحرية.
# **قسم توجيه الصواريخ :** بيعلم الطلبة كيفية توجيه الصواريخ تجاه طيارات العدو و بيخريج ظباط القوات المسلحة فى أسلحة : الدفاع الجوى - الأسلحة والذخيرة - القوات البحرية
# **قسم كهرباء وعدادات الطيارات :** بيدرس عدادات الطيارات و بيخرج ظباط للقوات الجوية بس
# **قسم معدات إلكترونية :** بيدرس المعدات الإلكترونية جوا الطيارات وكل أجهزة اللاسلكى والرادار والاتصال والملاحة على الطيارة و بيعتبر اشمل تخصص على الطائره و بيخرج ظباط للقوات الجوية بس
# **قسم تأمين إلكترونى للطيارات :** ويختص بدراسة الأجهزة اللى تقوم بتوجيه الطيارات وقت اقترابها من الممر كمان بعض الأجهزة الأرضية الخاصة بالتواصل مع الطيار وقت الطلعة الجوية.و بيخرج ظباط للقوات الجوية بس
# **قسم تسليح الطيارات :** يتم دراسة كيفية تسليح الطائرة.و بيخرج ظباط للقوات الجوية بس
# **قسم الاتصالات :** بيخرج ظباط لسلاح الإشارة و واحد لسلاح القوات البحرية.
# **قسم الحاسب الآلى :** بيعلم الطلبه ازاى يبقى مهندس حاسبات بدورات فى البرمجه و فى مجال الهاردوير بالإضافة لدورات فى مجال الشبكات و بيعتبر من الاقسام المتميزة.
# **قسم الهندسة الطبية :**بيدرس للطلبة كل ما هو حديث فى مجال تكنولوجيا الأجهزة الطبية و بيخرج ظباط سلاح الخدمات الطبية
# **قسم الحرب الإلكترونية :** بيخرج ظباط لسلاح الحرب الأليكترونية اللى من مهامه عمل إعاقة و الشوشرة على رادارات و أجهزة العدو و بيدى للطلبة كورسات فى مجال الشوشرة والإعاقة.
# **قسم كهرباء قوى :** بيشتغل فى مجال (مولدات الطاقة) و بيخرج ظباط لأسلحة (القوات الجوية / الدفاع الجوى/ أسلحة وذخيرة / مهندسين عسكريين / القوات البحرية).
# **قسم كهروبصريات :** و بيختص بدراسة كل الأجهزة الكهروبصرية بالقوات المسلحه و بيخرج ظباط لسلاح القوات البحرية و اسلحة وذخيرة
* شعبة الهندسة الميكانيكية
# **قسم ميكانيكا الطيارات :**
بيعلم الطلبة كيفية ميكنة الطيارات فى الغلاف الجوى وكيفية تكوينها كأجزاء رئيسية و بيخرج ظباط للقوات الجوية بس
# **قسم الصواريخ :** بيدى القسم للطلبة معلومات عن الصواريخ وميكانيكا الصواريخ و بيخرج القسم ظباط لسلاح الأسلحة والذخيرة.
# **قسم الأسلحة والذخيرة :** وبيدى للطلبة معلومات أساسية لكيفية تكوين الأسلحة والذخائر و بيخرج ظباط لقسم الأسلحة والذخيرة.
# **قسم المدرعات :** وبيدى للطلبة معلومات الأساسية عن المدرعات و بيخرج ظباط لسلاح المدرعات
# **قسم ميكانيكا القوى :** أهم الأقسام و بيخرج ظباط لسلاح (القوات الجوية / الأسلحة والذخيرة / المهندسين العسكريين / القوات البحرية)
# **قسم العربيات :** بيخرج ظباط لسلاح المركبات و هو معروف و بيخرج ( ظابط للقوات الجوية)
# **قسم هندسة الطباعة :** بيدى للطلبة معلومات الأساسية عن الطباعة و بيخرج ظباط لسلاح المهندسين العسكريين.( قسم غير دائم بالكلية)
# **قسم المعدات الميكانيكية :** بيدى الطلبة معلومات أساسيه عن المعدات الميكانيكية والمعدات الثقيلة(معدات الجرف والحفارات واللاوادر …)و بيخرج ظباط لسلاح المهندسين العسكريين
# **قسم هندسه السفن**
* شعبة الهندسة المدنية
* شعبة الهندسة المدنيةالمعمارية
* شعبة الهندسة الكميائية
# **قسم [[حرب كيماوية|الحرب الكيماوية]]:** و بيدى القسم معلومات عن المواد الكيميائية اللى بتستخدم فى الحروب و كيفية تطهير أفراد الجيش من المواد الكيماوية و بيخرج ظباط لسلاح (الحرب الكيميائية).
# **قسم المفرقعات والوقود الصاروخي:** و بيدى القسم معلومات عن القنابل و المفرقعات و تصنيع وقود الصواريخ و بيخرج ظباط لسلاح (المهندسين العسكريين والأسلحة والذخيرة).
# **قسم [[هندسة نووية|الهندسة النووية]]:** تم انشائه حديثا بالكلية ويختص بدراسة الهندسة النووية

## المؤهل
بيحصل الخريجين على درجة البكالوريوس فى الهندسة فى واحد من الفروع الأتية: (الميكانيكا / الكهرباء / الكيمياء / المدنى / العمارة). ويمنح رتبة ملازم أول مهندس. وشهادة اتمام الدراسة العسكرية .

بيسمح لخريجى الكلية بإستكمال الدراسات العليا فى الهندسة (دبلوم / ماجستير / دكتوراة) بكليات الهندسة فى الجامعات المصرية.

## الطلبة الوافدين
فيه أكتر من 300 طالب من الدول العربية الشقيقة ااتخرجو من الكلية الفنية العسكرية ( فلسطين - ليبيا - البحرين - السودان- الكويت - اليمن -العراق - قطر -الأردن - الإمارات - سوريا - تنزانيا - الصومال- زيمبابوى )

## مديرى الكلية
* لواء بحرى أ.د / جمال أحمد النشار (2019 - لحد الأن).
* لواء / مصطفى محمد عبد الوهاب (2014 - 2019).
* لواء / علاء الدين محمد فهمى (2011 - 2013).
* لواء / إسماعيل عبد الغفار إسماعيل (2008 - 2011).
* لواء / عبد الرحمن حنفى البردوينى (2004 - 2008).
* لواء / سلمان العزب الشمارقة (2000 - 2004).
* لواء / محمد بهاء الدين الريس (2000 - 2000).
* لواء / محمد سامى جمال الدين (1995 - 2000).
* لواء / نبيل عبد اللطيف الديب (1992 - 1995).
* لواء / محمد رضا عزوز (1990 - 1992).
* لواء / محمد خلوصى إسماعيل (1987 - 1990).
* لواء / فاروق الحكيم (1984 - 1986).
* لواء / إبراهيم سالم (1982 - 1984).
* لواء / مدحت محمد مصطفى (1980 - 1982).
* لواء / عبد الحميد شوقى شريف (1975 - 1979).
* فريق / محمد إبراهيم سليم (1972 - 1975).
* لواء / إبراهيم السيد عبد النبى (1971 - 1972).
* فريق / محمد إبراهيم سليم (1957 - 1971).

## مصادر

## لينكات برانيه
* الموقع الرسمى لوزارة الدفاع المصرية .
* الموقع الرسمى للكلية الفنية العسكرية.
* الموقع الرسمى للكليات والمعاهد العسكرية.

فنية عسكرية